CELEX: 32011D0886
Language: mt
Date: 2011-12-12 00:00:00
Title: 2011/886/UE: Deċiżjoni tal-Kunsill tat- 12 ta’ Diċembru 2011 dwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEE dwar emenda għall-Anness IV (Enerġija) mal-Ftehim dwar iż-ŻEE

28.12.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 344/31
               
            DEĊIŻJONI TAL-KUNSILL
      tat-12 ta’ Diċembru 2011
      dwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEE dwar emenda għall-Anness IV (Enerġija) mal-Ftehim dwar iż-ŻEE
      (2011/886/UE)
      IL-KUNSILL TAL-UNJONI EWROPEA,
      Wara li kkunsidra t-Trattat dwar il-Funzjonament tal-Unjoni Ewropea, u partikolarment l-Artikoli 114(1), 192(1), u 218(9) tiegħu,
      Wara li kkunsidra r-Regolament tal-Kunsill (KE) Nru 2894/94 tat-28 ta’ Novembru 1994 dwar l-arranġamenti għall-implimentazzjoni tal-Ftehim dwar iż-Żona Ekonomika Ewropea (1), u b’mod partikolari l-Artikolu 1(3) tiegħu,
      Wara li kkunsidra l-proposta mill-Kummissjoni Ewropea,
      Billi:
      
                  (1)
               
               
                  L-Anness IV għall-Ftehim dwar iż-Żona Ekonomika Ewropea (2) (minn issa ‘l quddiem “il-Ftehim ŻEE”) fih dispożizzjonijiet u arranġamenti speċifiċi rigward l-enerġija.
               
            
                  (2)
               
               
                  Id-Direttiva 2009/28/KE tal-Parlament Ewropew u tal-Kunsill tat-23 ta’ April 2009 dwar il-promozzjoni tal-użu tal-enerġija minn sorsi rinnovabbli u li temenda u sussegwentement tħassar id-Direttivi 2001/77/KE u 2003/30/KE (3) għandha tiġi inkorporata fil-Ftehim ŻEE.
               
            
                  (3)
               
               
                  Id-Direttiva 2009/28/KE li tħassar id-Direttiva 2001/77/KE tal-Parlament Ewropew u tal-Kunsill tas-27 ta’ Settembru 2001 fuq il-promozzjoni ta’ elettriku prodott minn sorsi ta’ enerġija rinovabbli fis-suq intern tal-elettriku (4), li hija inkorporata fil-Ftehim ŻEE u li b’hekk għandha tiġi imħassra taħt il-Ftehim ŻEE.
               
            
                  (4)
               
               
                  L-ilħuq tan-Norveġja tal-mira ta’ sehem ta’ enerġija mis-sorsi rinnovabbli fil-konsum finali gross tal-enerġija fl-2020 jrid jitqies fil-kuntest tas-sehem kbir tal-enerġija rinnovabbli meta mqabbel mal-Istati Membri tal-UE, u l-inċertezza assoċċjata mal-fornitura u domanda inkorporati fil-kombinazzjoni ta’ sistema idro għall-produzzjoni tal-enerġija u klima kiesħa,
               
            ADOTTA DIN ID-DEĊIŻJONI:
      Artikolu 1
      Il-pożizzjoni li għandha tittieħed mill-Unjoni fi ħdan il-Kumitat Konġunt taż-ŻEE dwar l-emenda għall-Anness IV (Enerġija) għall-Ftehim dwar iż-ŻEE għandha tkun ibbażata fuq l-abbozz tad-Deċiżjoni tal-Kumitat Konġunt taż-ŻEE mehmuż ma’ din id-Deċiżjoni.
      Artikolu 2
      Din id-Deċiżjoni għandha tidħol fis-seħħ fil-jum tal-adozzjoni tagħha.
      
         Magħmul fi Brussell, it-12 ta’ Diċembru 2011.
         
            
               Għall-Kunsill
            
            
               Il-President
            
            S. NOWAK
         
      
      
         (1)  ĠU L 305, 30.11.1994, p. 6.
      
         (2)  ĠU L 1, 3.1.1994, p. 3.
      
         (3)  ĠU L 140, 5.6.2009, p. 16.
      
         (4)  ĠU L 283, 27.10.2001, p. 33.
      
         ABBOZZ
         DEĊIŻJONI TAL-KUMITAT KONĠUNT TAŻ-ŻEE
         Nru …
         ta’…
         li temenda l-Anness IV (Enerġija) tal-Ftehim dwar iż-ŻEE
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn issa ‘l quddiem “il-Ftehim”, u b’mod partikolari l-Artikolu 98 tiegħu,
         Billi:
         
                     (1)
                  
                  
                     L-Anness IV tal-Ftehim kien emendat l-aħħar permezz tad-Deċiżjoni tal-Kumitat Konġunt taż-ŻEE Nru … tal- (1).
                  
               
                     (2)
                  
                  
                     Id-Direttiva 2009/28/KE tal-Parlament Ewropew u tal-Kunsill tat-23 ta’ April 2009 dwar il-promozzjoni tal-użu tal-enerġija minn sorsi rinnovabbli u li temenda u sussegwentement tħassar id-Direttivi 2001/77/KE u 2003/30/KE (2) għandha tiġi inkorporata fil-Ftehim.
                  
               
                     (3)
                  
                  
                     Id-Direttiva 2009/28/KE tirrevoka d-Direttiva 2001/77/KE tal-Parlament Ewropew u tal-Kunsill (3), li hija inkorporata fil-Ftehim u li għalhekk għandha tiġi imħassra taħt il-Ftehim.
                  
               
                     (4)
                  
                  
                     L-ilħuq tan-Norveġja tal-mira ta’ sehem ta’ enerġija minn sorsi rinnovabbli fil-konsum finali gross tal-enerġija fl-2020 jrid jitqies fil-kuntest tas-sehem kbir tal-enerġija rinnovabbli meta mqabbel mal-Istati Membri tal-UE, u l-inċertezza assoċjata mal-fornitura u mad-domanda inkorporati fil-kombinazzjoni ta’ sistema idro għall-produzzjoni tal-enerġija u klima kiesaħ.
                  
               ADOTTA DIN ID-DEĊIŻJONI:
         Artikolu 1
         L-Anness IV tal-Ftehim għandu jiġi emendat kif ġej:
         
                     (1)
                  
                  
                     it-test tal-punt 19 (id-Direttiva 2001/77/KE tal-Parlament Ewropew u tal-Kunsill) għandu jitħassar b’seħħ mill-1 ta’ Jannar 2012;
                  
               
                     (2)
                  
                  
                     dan li ġej għandu jiddaħħal wara l-punt 40 (tar-Regolament tal-Kummissjoni (UE) Nru 774/2010):
                     
                                 “41.
                              
                              
                                 
                                    32009 L 0028: Id-Direttiva 2009/28/KE tal-Parlament Ewropew u tal-Kunsill tat-23 ta’ April 2009 dwar il-promozzjoni tal-użu tal-enerġija minn sorsi rinnovabbli u li temenda u sussegwentement tħassar id-Direttivi 2001/77/KE u 2003/30/KE (ĠU L 140, 5.6.2009, p. 16).
                                 Id-dispożizzjonijiet tad-Direttiva għandhom, għall-finijiet ta’ dan il-Ftehim, jinqraw bl-addattamenti li ġejjin:
                                 
                                             (a)
                                          
                                          
                                             Id-Direttiva m’għandhiex tapplika għal-Liechtenstein.
                                          
                                       
                                             (b)
                                          
                                          
                                             It-tieni sentenza tal-Artikolu 3(1) m’għandhiex tapplika għall-Istati tal-EFTA.
                                          
                                       
                                             (c)
                                          
                                          
                                             Dan li ġej għandu jiġi miżjud fl-Artikolu 4(2):
                                             “In-Norveġja u l-Islanda għandhom jinnotifikaw il-pjanijiet ta’ azzjoni nazzjonali tagħhom dwar l-enerġija rinnovabbli lill-Awtorità ta’ Sorveljanza tal-EFTA mhux aktar tard minn sitt xhur wara d-dħul fis-seħħ tad-Deċiżjoni tal-Kumitat Konġunt taż-ŻEE Nru …, li tinkorpora d-Direttiva 2009/28/KE.”
                                          
                                       
                                             (d)
                                          
                                          
                                             Dan li ġej għandu jiġi miżjud fl-Artikolu 22(1):
                                             “In-Norveġja u l-Islanda għandhom jissottomettu rapport dwar progress fil-promozzjoni u l-użu tal-enerġija mis-sorsi rinnovabbli mill-31 ta’ Diċembru 2013, u kull sentejn wara dik id-data. Il-ħames rapport, għandu jitressaq sal-31 ta’ Diċembru 2021, għandu jkun l-aħħar rapport meħtieġ.”
                                          
                                       
                                             (e)
                                          
                                          
                                             Dawn li ġejjin għandhom jiżdiedu fil-punt A tal-Anness I:
                                             
                                                          
                                                      
                                                      
                                                         Sehem ta’ enerġija minn sorsi rinnovabbli fil-konsum finali ta’ enerġija, 2005 (S2005)
                                                      
                                                      
                                                         Mira għal sehem ta’ enerġija minn sorsi rinnovabbli fil-konsum finali ta’ enerġija, 2020 (S2020)
                                                      
                                                   
                                                         “L-Islanda
                                                      
                                                      
                                                         55,0  %
                                                      
                                                      
                                                         64  %
                                                      
                                                   
                                                         Norveġja
                                                      
                                                      
                                                         58,2  %
                                                      
                                                      
                                                         67,5  %” ”
                                                      
                                                   
                                       
                           
               Artikolu 2
         It-testi tad-Direttiva 2009/28/KE bl-ilsien Islandiż u dak Norveġiż, li jiġu ppubblikati fis-Suppliment taż-ŻEE f’Il-Ġurnal Uffiċjali tal-Unjoni Ewropea, għandhom ikunu awtentiċi.
         Artikolu 3
         Din id-Deċiżjoni għandha tidħol fis-seħħ fil-…, sakemm in-notifiki kollha taħt l-Artikolu 103(1) tal-Ftehim ikunu saru lill-Kumitat Konġunt taż-ŻEE (*).
         Artikolu 4
         Din id-Deċiżjoni għandha tiġi ppubblikata fit-Taqsima taż-ŻEE, u fis-Suppliment taż-ŻEE ta’ Il-Ġurnal Uffiċjali tal-Unjoni Ewropea.
         
            Magħmul fi Brussell, ….
            
               
                  Għall-Kumitat Konġunt taż-ŻEE
               
               
                  Il-President
               
               
                  Is-Segretarji Għall-Kumitat Konġunt taż-ŻEE
               
            
         
         
            (1)  ĠU L …
         
            (2)  ĠU L 140, 5.6.2009, p. 16.
         
            (3)  ĠU L 283, 27.10.2001, p. 33.
         
            (*)  [Ma huma indikati l-ebda ħtiġijiet kostituzzjonali.] [Ħtiġijiet kostituzzjonali huma indikati.]